
Tanulási stratégiák és az agyműködés

A dolgozatom központi témája a tanulási stratégiák és az agyműködés közti összefüggések feltárása volt. A hipotézisem a következő volt, a jó tanulmányi eredményeket elérő diákok a számukra legmegfelelőbb tanulási stratégiát használják, míg a rosszabbul teljesítőkre ez nem igaz. Azért választottam ezt a témát, mert több osztálytársamon észrevettem, hogy nagy energiabefektetés mellett nem érnek el jó eredményeket és én ezt a nem megfelelő tanulási stratégia következményének gondoltam. A gyakorlati célom egyfelől az volt, hogy igazoljam a hipotézisemet, másfelől pedig, hogy bemutassam, a figyelem mennyire fontos a tanulásban, és a különböző tanulmányi eredményeket elérő diákoknál milyen eltérés figyelhető meg. A kutatás során kérdőívvel mértem fel a hipotézisemet és emellett a figyelem elterelhetőségét egy EEG-s kísérlet keretében vizsgáltam. Mind a kettőt az iskolatársaimon, az ő segítségükkel valósítottam meg, így a vizsgált korosztály 13-17 évesekből állt. A kérdőívet közel 77-en töltötték ki és közülük 8 főn végeztem EEG-s vizsgálatot. A kutatás eredményeként a hipotézisemet sem megcáfolni, sem igazolni nem tudtam, hanem bővítettem, miszerint a megfelelő tanulási stratégia mellett más is hozzájárul a jó tanulmányi eredmények eléréséhez, ilyen például a figyelem is.



